Peter Wilhelm Dröscher

Peter Wilhelm Dröscher (* 11. Juni 1946 in Kirn; † 16. Dezember 2020 in Bad Kreuznach) weer en düütsch SPD-Politiker un van’n 20. Mai 1996 bit to’n 30. Juni 2014 Liddmaat vun den Landdag vun Rhienland-Palz.Bericht, afropen an’n 20. Dezember 2020

 Leven 
Peter Wilhelm Dröscher weer de Söhn vun Wilhelm Dröscher. Nah sien Abitur hett he en Utbillen to’n Industriedesigner maakt un studeer Sellschopswetenschapen in Darmstadt (Afsluss M.A.). Van 1979 bit 1990 hett he as Leiter vun en Heimvolkshoochschool in Oer-Erkenschwick arbeit. Ansluutend hett he bit 1996 as Baas vun dat Projekt Geriatrie/Altenhilfe as ok vun de Altenpleegscholen in’n Elisabethenstift Darmstadt arbeit. Dröscher weer verheiraadt un harr dree utwussen Kinner. Later hett he mit sien Frau in sien Öllernhuus in Kirn wahnt.

He is an’n 16. Dezember 2020 an den Folgen vun COVID-19 doodbleven.

 Politisch Loopbahn 
Dröscher weer af 1969 Liddmaat vun de SPD. Van Mai 1996 bit Juni 2014 hett he den Wahlkreis Kirn-Bad Sobernheim in’n Landdag vun Rhienland-Palz vertreeden. He weer van 2003 bit 2013 Landesvörsitter vun de SPD-Arbeitsgemeenschap „60 plus“.

In‘n Landdag vun Rhienland-Palz harr Dröscher de Funktschonen vun den Vörsitter vun den  Petitschonsutschuss un de Straafvulltreckenskommission as ok vun den demografiepolitischen Spreeker vun de SPD-Landtagsfraktion inne.

 Apenlich Ämter 
 1989–1990 Liddmaat vun de Raat vun de Stadt Oer-Erkenschwick
 1994–2004 Liddmaat vun den Stadtraat Kirn
 af 1999 Liddmaat in‘ Kreisdag Bad Kreuznach
 af 2004 1. Bigeordneter vun de Stadt Kirn

 Weblinks 

 Persönliche Websiet

 Enkeld Nahwiesen 

Kategorie:Mann
Kategorie:Börger von Düütschland
Kategorie:Boren 1946
Kategorie:Storven 2020
Kategorie:Politiker (Düütschland)
Kategorie:SPD
Kategorie:Landdagsafordneter (Rhienland-Palz)
Kategorie:Dood dör COVID-19